Koronaviruspandemian 2019– tapahtumahistoria
Huhtikuu 2021

Päätapahtumat: Exit-strategian valmistelu, eli millä ehdoilla, koska ja kuinka rajoituksia aletaan purkaa ja lisäksi keskustelu koronapassin käyttöönotosta.
Uusien tartuntojen päiväkohtainen määrä maailmassa ylittää tammikuun 2021 huippulukemat. Intian tautitilanne nousee poikkeuksellisen vakavaksi.
Tartuntatilanne helpottuu Suomessa maaliskuun ns. kolmannen aallon huippulukemista.
1. huhtikuuta (Pitkäperjantai): Suomessa on annettu yhteensä yli miljoona rokotetta, joista toisen rokoteannoksen on saaneita n. 90 000.
2. huhtikuuta Suomessa todetaan 566 uutta tautitapausta. Yhdysvalloissa täysin rokotetut saavat matkustaa vapaasti maan sisällä.
3. huhtikuuta Intiassa raportoidaan suurimmat lukemat yli puoleen vuoteen (89 100 tapausta). Turkissa ja Ukrainassa ennätysmäärä tartuntoja. Argentiinan presidentillä Alberto Fernándezilla todetaan koronatartunta.
4. huhtikuuta Perussa ennätysmäärä tartuntoja koko pandemian aikana (5 600). Ranskassa astuu voimaan kolmas sulkutila. Sulkutilan on määrä kestää neljä viikkoa.
5. huhtikuuta Intia rikkoo jälleen tartuntaennätyksensä ja sadan tuhannen rajan.
6. huhtikuuta Euroopan lääkeviraston EMA:n rokoteosaston päällikkö Marco Cavaleri toteaa haastattelussa veritulpilla ja Astra Zenecan rokotteilla olevan yhteys. Kyseessä ei kuitenkaan (vielä) ole viraston virallinen kanta. Tanska aloittaa rajoitusten asteittaisen purkamisen käyttäen apunaan mm. rokotustodistusta.
7. huhtikuuta Brasiliassa ensi kertaa yli 4 000 kuolemantapausta vuorokaudessa. Euroopan lääkevirasto EMA järjestää tiedotustilaisuuden Astra Zenecan veritulppaepäilyihin liittyen. EMA katsoo että rokotteen ja veritulppien välillä on yhteys.
8. huhtikuuta Suomessa tartuttavuusluku (R-arvo) laskee alle 1,00:n. Suomessa ylittyy miljoonan ainakin yhden rokoteannoksen saaneen ihmisen raja. Eduskuntapuolueet kokoontuvat Säätytalolle keskustelemaan exit-strategiasta.
9. huhtikuuta Hallitus julkistaa exit-strategian[vanhentunut linkki] valtioneuvoston verkkosivuilla.
10. huhtikuuta Intiassa jälleen uusi päiväkohtainen tartuntaennätys: 145 000 tapausta.
11. huhtikuuta Viidesosa (20,0%) suomalaisista on saanut ainakin yhden annoksen rokotetta.
12. huhtikuuta Euroopan uhrimäärä ylittää miljoonan rajan. Pääkaupunkiseudulla osa oppilaista palaa lähiopetukseen.
13. huhtikuuta Lääkeyhtiö Johnson & Jonhson viivästyttää toimituksia Eurooppaan veritulppaepäilyjen vuoksi. Yhdysvaltain viranomaiset ovat suosittaneet rokottamisen lopettamista rokotteella. Ranska ilmoittaa keskeyttävänsä kaikki Brasilian lennot. Brasilia on maailman pahin koronapesäke. Itävallan terveysministeri Rudolf Anschober ilmoittaa eroavansa; syynä pandemian aiheuttama uupumus. Intia hyväksyy venäläisen Sputnik V -rokotteen.
14. huhtikuuta Tanska lopettaa Astra Zenecan rokotteen käyttämisen. Suomessa järjestetään tiedotustilaisuus Suomen kannasta Astra Zenecan käyttöön liittyen. Biontech ja Pfizer aikaistavat rokotetoimituksia Euroopan unionille. Keski-Uusimaa alkaa rokottaa 60-64 -vuotiaita perusterveitä. Norja ja Slovenia höllentävät rajoituksia.
15. huhtikuuta Perhe- ja peruspalveluministeri Krista Kiuru kertoo Suomen aloittaneen keskustelut Venäjän kanssa sen Sputnik V -rokotteen tuotannon aloittamiseksi Suomessa. Ruisrock ilmoitetaan peruutetuksi myös vuodelta 2021.
16. huhtikuuta Hallitus tekee päätöksen koronarokotteiden alueellisesta kohdentamisesta. Vaikutusta pidetään kuitenkin varsin pienenä, sillä päätös tulee liian myöhään. Suviseurat, Tuska-festivaali ja Ilosaarirock perutaan. Helsinki aloittaa 60-64 vuotiaiden rokottamiset.
17. huhtikuuta Koronaan kuolleiden määrä ylittää kolmen miljoonan rajan - todellisuudessa määrä on kuitenkin suurempi, sillä kaikkia tapauksia ei raportoida. Israel luopuu maskipakosta ulkotiloissa. Rokotejonossa etuilusta syytetty Perun ex-presidentti Martin Vizcarralle langetetaan kymmenen vuoden porttikiellon politiikkaan.
18. huhtikuuta Yhdysvalloissa aikuisväestöstä yli puolet (50,4 %) on saanut ensimmäisen koronarokotteen. Turkki raportoi päiväkohtaisen ennätyksen kuolintapauksissa (318 kuolemaa).
19. huhtikuuta Suomessa anniskeluravintolat saavat jälleen olla auki koko maassa. Anniskelu kuitenkin päättyy viimeistään klo 17 pahimilla tautialueilla. Portugali höllentää rajoituksia, mm. ostoskeskuksia ja kouluja avataan. Kreikka poistaa karanteenivaatimuksen EU-maista saapuvilta rokotetuilta matkustajilta. Australia ja Uusi-Seelanti purkavat maiden välisen matkustusrajoitukset.
20. huhtikuuta Euroopan lääkevirasto toteaa Johnson & Johnsonin rokotteella olevan yhteys veritulppiin.
21. huhtikuuta EU ilmoittaa ettei se aio hankkia lisää Astra Zenecan ja Johnson & Johnsonin rokotteita.
22. huhtikuuta Suomen väestöstä yli neljäsosa (25,7 %) on saanut ensimmäisen rokoteannoksen. Joukkoliikenteen matkustajarajoituksen päättyvät HUS:n ja Varsinais-Suomen alueella.  Espanja aloittaa rokottamisen Johnson & Johnsonin rokotteilla. Intian koronatilanne pahenee, ja maassa raportoidaan pandemian suurimmat päiväkohtaiset tartuntaluvut (maailmanlaajuisesti).
23. huhtikuuta Euroopan komissio ilmoittaa sopineensa 1,8 miljardin rokoteannoksen hankkimisesta Pfizerilta ja Biontecilta.
24. huhtikuuta Yhdysvaltalaisviranomaiset päättävät jatkaa Johnson & Johsnonin rokotteen käyttöä. Israelissa raportoidaan nolla koronakuolemaa ensikertaa kymmeneen kuukauteen. Israel on yksi maailman johtavia maita rokotettujen osuudessa. Intiassa 340 000 uutta tautitapausta. Intian paheneva koronatilanteen vuoksi aikaisempi maailmanlaajuinen päiväkohtainen ennätys tartunnoissa (tammikuu 2021) rikkoontuu.
25. huhtikuuta Italia kieltyäytyy päästämästä maahan Intiasta saapuvia ulkomaalaisia. Myös Saksa on tehnyt saman päätöksen aikaisemmin. Suomessa ensimmäisen annoksen koronarokotteita on saanut yli 1,5 miljoonaa ihmistä (n. 27 %). EU, Yhdysvallat ja Britannia ilmoittavat lähettävänsa hätäapua Intialle.
26. huhtikuuta EU ilmoittaa aloittavansa oikeustoimet Astra Zenecaa vastaan. Syynä ovat yhtiön aiemmat toimitusongelmat.
27. huhtikuuta Hallitus toteaa poikkeusolot päättyneeksi Suomessa (lievemmät rajoitustoimet mm. ravintoloiden osalta pysyvät silti voimassa). Australia kieltää matkustajalennot Intiasta. Helsingissä vuosittain järjestettävä Flow Festivaali ilmoitetaan perutuksi. Myös Suomi tarjoaa hätäapua Intialle. Yhdysvalloissa rokotettujen ei tarvitse pitää enää maskia.
28. huhtikuuta Raportoitujen koronatartuntojen määrä ylittää 150 miljoonan rajan.
29. huhtikuuta Helsinki aloittaa 16–17-vuotiaiden vakavalle koronavirus­taudille alttiiden ihmisten rokottamiset.
30. huhtikuuta (Vappuaatto) Ihmiset viettävät vappuaattoa suurelta osin pienissä porukoissa. Toiveista huolimatta suurissa kaupungeissa yleiset kokoontumispaikat täyttyvät kuitenkin ihmisistä. Perinteisiä tapahtumia, kuten Mantan lakitusta tai teekkarikasteita ei järjestetä tänäkään vappuna.
Intiassa raportoidaan ennätykselliset 401 993 tapausta.